શહેરના લાલ દરવાજા વિસ્તારમાં ભદ્રના કિલ્લા પાસે ભદ્રકાળી માતાનાં મંદિરનાં સાંનિધ્યમાં, પ્રેમાભાઇ હોલ તથા હિમાભાઇ ઇન્સ્ટિટ્યૂટ ખાતે બહુચર માતાનું નાનકડું પણ બહુ સુંદર મંદિર આવેલું છે. આ મંદિર લગભગ ૧પ૦ વર્ષ જૂનું છે. હાલ આ સમગ્ર વિસ્તાર રિનોવેશન હેઠળ છે. અહીં પહેલાં મંદિરની આજુુબાજુ પાથરણાં બજાર ભરાતું હતું. અહીં પહેલાં એક કાળે પ્રેમાભાઇ હોલ પાસે ઘોડાગાડીનું સ્ટેન્ડ હતું. માના મંદિરમાં લગભગ ચારેક ફૂટની ચાંદીના કૂકડા ઉપર બહુચરમાની નિત્ય મૂર્તિ સ્થાપના કરાયેલી છે.